Dien Bien Phu Archives - Modern American Heroes
You are currently browsing articles tagged Dien Bien Phu. AfriForum stig eie veiligheidsmaatskappy | Maroela Media
Kallie Kriel, hoof van AfriForum, tydens Solidariteit se 2019 Toekomsberaad. (Foto: Verskaf)
AfriForum het sy eie private veiligheidsmaatskappy gestig met die doel om misdaad onafhanklik te bekamp en potensiële gevalle van onrus by veral skole te ontlont.
Forum Sekuriteit is die naam van dié nuwe maatskappy en dit is reeds by die owerhede geregistreer, het Kallie Kriel, uitvoerende hoof van AfriForum Donderdag op die Solidariteit Beweging se Toekomsberaad in Pretoria gesê.
Sedert die burgerregteorganisasie AfriForum in 2015 sy driebeen-“suksesresep” teen misdaadbekamping van stapel gestuur het, het die instansie groot vordering gemaak om Suid-Afrikaners te beskerm, sonder hulp vanaf die polisie.
Kriel het gesê landsburgers voel onveilig. “ŉ Gevolg hiervan is dat baie mense moed vir die toekoms verloor het en ŉ toenemende getal mense die land verlaat. AfriForum se Wêreldwyd-veldtog, wat kontak met Suid-Afrikaners in die buiteland behou, se slotsom is dat misdaad die grootste enkele rede vir emigrasie is. Diegene in die buiteland wat wil terugkeer na die land, maar dit nie doen nie, beskou ook misdaad as die grootste rede waarom hulle nie terugkeer nie,” het hy bygevoeg. “Maar daar is hoop!”
Kriel meen hoewel dit die staat, polisie en strafregstelsel se primêre taak is om landsburgers se veiligheid te verseker, misluk hulle egter hierin. “AfriForum is dankbaar dat ons reeds ver gevorder het met die vestiging van die uitvoerende vermoë om self misdaad te bekamp,” het Kriel gesê. “In slegs vier jaar het AfriForum ŉ veiligheidsnetwerk gevestig wat 143 buurt- en plaaswagte insluit. Sy buurtwaglidmaatskap het ook met amper 300% toegeneem tot 9 600 buurtwaglede.”
Om verder misdaad te voorkom, het die organisasie ook ŉ kommunikasienetwerk bewerkstellig. Hierdie netwerk sluit tans 5 115 radiostelle en 60 herhalers in, wat 24 uur per dag deur ŉ nasionale radiostelsel beman word, om met alle strukture te kommunikeer.
In sy lugvleuel het AfriForum vier lugsteuntakke vanjaar gevestig en is 19 hommeltuig-operateurs opgelei.
Verder het die organisasie twee nasionale beheersentrums gestig – een in Pretoria en een in Orania, terwyl dit 44 streekbeheersentrums op die been gebring het.
AfriForum is ook by die raad vir ambagte geregistreer om twee geakkrediteerde kwalifikasies aan te bied, en 3 800 mense is tot dusver vanjaar opgelei. Teen die einde van die jaar sal die syfer al op 5 000 mense staan. Nóg ŉ kursus, ŉ nuwe gemeenskapsveiligheid-leerplan met 16 modules, is ook geakkrediteer en sal in Oktober bekendgestel word.
Om bystand te verskaf aan families wat traumaberading moet ontvang, “hoofsaaklik weens plaasaanvalle”, het AfriForum ook ŉ trauma-ondersteuningseenheid gestig. Die eenheid hanteer tans sake van sowat 16 slagoffers en ŉ vrywillige ondersteuningspan word binnekort opgelei. ŉ Slagofferondersteuningsfonds is ook gestig.
Tot dusver het die organisasie talle operasies uitgevoer. Dié jaar het AfriForum reeds drie pogings tot grondgryping stopgesit en is die grond aan die regmatige eienaar terugbesorg. Vier nasionale patrollies is ook gehou, waaraan meer as 20 000 mense deelgeneem het.
Mooi!Hou so aan AfriForum!Julle is op die regte pad.Dis net jammer dat daar so baie boere in ons GPF gebied is wat nog steeds apaties staan teenoor plaas veiligheids strukture en die aanskaffing van radios.Maar dis hoe ons mense nou eenmaal is.
Baie goeie inisiatief, die nr 1 bly nog steeds n onafhanklike staat want alhoewel ons meer en meer die regering se werk moet oorneem maar steeds meer en meer belasting moet betaal dink ek die tyd het aangebreek om belasting korting te kry op misdaad bekamping en misdaad voorkoming uitgawe,maar dankie Afriforum hou so aan.
Baie geluk met suksesse Ons moet vashou aan die geloof en genade en nederig bly
Ek hoop afriforum gaan van ons belasting geld by die regering kry vir die diens
WAAR is Afriforum in VERAL die platteland van die Wes-Kaap?????? Ek dink nie ons dorp – Worcester – HET ‘n Afriforum tak hoegenaamd nie.